নবীন শিল্পী শারদ দাসের জন্ম ও বেড়ে ওঠা চট্টগ্রামে। চট্টগ্রাম বিশ্ববিদ্যালয় থেকেই সম্প্রতি স্নাতকোত্তর করেছেন চারুকলায়। ২০০৩ থেকে ২০১২ সাল পর্যন্ত ত্রিশটি যৌথ চারুকলা প্রদর্শনীতে অংশ নিয়েছেন তিনি। এর মধ্যে আছে ঢাকায় আয়োজিত চতুর্দশ দ্বিবার্ষিক এশীয় চারুকলা প্রদর্শনী ২০১০। অষ্টাদশ ও ঊনবিংশতিতম জাতীয় চারুকলা প্রদর্শনী এবং নবীন শিল্পী চারুকলা প্রদর্শনীর দুটি আসর। আরেকটি উল্লেখযোগ্য প্রদর্শনীতে তিনি অংশ নিয়েছেন, যেটি এ-বছর ঢাকার ইতালীয় দূতাবাস আয়োজন করে বেঙ্গল শিল্পালয় ও সন্তরণকে সঙ্গে নিয়ে।